
			BESTELAKO XEDAPENAK

			EUSKAL TRENBIDE SAREA

			4872

			EBAZPENA, 2022ko urriaren 27koa, Red Ferroviaria Vasca-Euskal Trenbide Sarea erakundearen Kontrataziorako Batzorde Delegatuko lehendakariarena, zeinaren bidez onartzen baitira Vitoria-Gasteiz eta Bilboko tranbien geltokietan (1. lotea) eta Red Ferroviaria Vasca-Euskal Trenbide Sarearen trenbide-geltokietan (2. lotea) instalatutako euskarrien publizitate-ustiapena egiteko jabari publikoko emakidaren espedientea eta gastua (publizitate emakida 2023).

			AURREKARIAK

			Lehenengoa.– ETSren Zirkulazio eta Kudeaketa Sailak Red Ferroviaria Vasca-Euskal Trenbide Sarea ente publikoaren Vitoria-Gasteizko eta Bilboko tranbien geltokietan (1. lotea) eta tren-geltokietan (2. lotea) instalatutako euskarrien publizitate-ustiapena egiteko jabari-emakidaren izapideak hasi zituen, honako publizitate-euskarri hauen publizitate-ustiapen estatikoa kudeatzeko esklusibotasun-erregimenean: Bilboko tranbiaren OPIak (54 alde eta 6 multimedia-pantaila), Vitoria-Gasteizko tranbiaren OPak (143 alde eta 4 multimedia-pantaila), tren-geltokien OPIak (238 alde, 4 multimedia-pantaila eta formatu handiko pantaila digital bat Zazpikaleak geltokian).

			Bigarrena.– Lizitazioaren oinarrizko aurrekontua 1. loterako (Vitoria-Gasteizko eta Bilboko Tranbiak) 125.000,00 Euroko Urteko Kanon Minimoa Da, Gorantz Hobetu Daitekeena, Eta 2. loterako (Euskal Trenbide Sareko geltokiak) 125.000,00 euroko urteko kanon minimoa, gorantz hobetu daitekeena. Gauzatzeko epea zazpi (7) urtekoa da, eta hiru (3) urteko luzapenak egin daitezke.

			OINARRI JURIDIKOAK

			Lehenengoa.– Euskadiko Ondareari buruzko Legearen Testu Bategina onartzen duen azaroaren 6ko 2/2007 Legegintzako Dekretuaren 68.b artikuluan aurreikusitakoaren arabera Red Ferroviaria Vasca-Euskal Trenbide Sarea ente publikoaren Bilboko eta Vitoria-Gasteizko tranbien geltokietan (1. lotea) eta tren-geltokietan (2. lotea) instalatutako euskarrien publizitate-ustiapenerako erabilera pribatiborako jabari publikoko emakida bat ematea arautzea da Baldintza Partikularren Agiriaren xedea. Hori guztia plegu honetan eta Preskripzio Teknikoen Pleguan ezarritakoaren arabera.

			Bigarrena.– Azpiegitura horiek herri-jabariko ondasunak dira, Euskal Autonomia Erkidegoko Administrazio Orokorraren titulartasunekoak, eta Red Ferroviaria Vasca/Euskal Trenbide Sarea (aurrerantzean, ETS) ente publikoari atxikita daude. Publizitate-ustiapenerako erabiliko dira, eta, horretarako, emakidadunak behar diren espedienteak izapidetu beharko ditu, emakida ustiatzeko eta bere jarduera gauzatzeko eska daitezkeen mota guztietako baimenak eta lizentziak bere kontura eta arriskura lortzeko.

			Hirugarrena.– Aipatutako kontratuaren baldintza partikularren agiria aztertuta, behar bezala betetzen da Euskadiko Ondareari buruzko Legearen testu bategina onartzen duen azaroaren 6ko 2/2007 Legegintzako Dekretuan aurreikusitakoa, jabari publikoko emakidei buruzkoa.

			Laugarrena.– Euskadiko Ondareari buruzko Legearen testu bategineko 70.3 artikuluan xedatutakoaren arabera, ETSri dagokio, ondasuna atxikita duen erakundea den aldetik, administrazio-emakidei buruzko espedienteak izapidetzea.

			Bosgarrena.– Baldintza orokorretan sartu beharreko edukiari dagokionez, pleguan honako hauek jasotzen dira:

			– Ondasuna edo eskubidea erabiltzeko araubidea.

			– Baimenak edo emakidak bete beharreko ekonomia-araubidea.

			– Jarri beharreko bermea, hala badagokio.

			– Kontserbazio- eta mantentze-gastuak, zergak, tasak eta gainerako tributuak bere gain hartzea, bai eta ondasuna bere izaeraren arabera erabiltzeko eta jasotzen den egoeran entregatzeko konpromisoa ere.

			– Ondasunaren erabilerak edo haren gainean egin beharreko jarduerak eskatzen dituen lizentzia eta baimen guztiak bere kontura eskuratzeko konpromisoa.

			– Okupazioaren ondoriozko erantzukizuna bere gain hartzea, eta, hala badagokio, dagokion aseguru-poliza formalizatzeko betebeharra aipatzea.

			– Lagatzaileak baimenaren xede den ondasuna ikuskatzeko ahalmena gordetzea, baimeneko baldintzen arabera erabiltzen dela bermatzeko.

			– Luzapen- eta subrogazio-epea eta, hala badagokio, araubidea, aldez aurreko baimena beharko duena, eta

			– Azkentzeko arrazoiak.

			Seigarrena.– Hautatutako esleipen-prozedura konkurrentzia da, eta, hori zehazteko, modu osagarrian, SPKLren 156. artikulutik 158. artikulura ezarritakoari jarraituko zaio.

			Iragarkia EHAAn eta ondasuna kokatuta dagoen lurralde historikoko aldizkarian argitaratu beharko da, gutxienez kontratazio-araudian finkatutako epean. Gainera, dagokion udalari bidaliko zaio.

			Interesdunek 30 eguneko epea izango dute eskaintzak aurkezteko.

			Zazpigarrena.– Baldintza berezien agirian emakidaren indarraldia eta luzapena arautzen dira. Iraupenak, luzapena barne, ez ditu gainditzen Herri Administrazioen Ondareari buruzko azaroaren 3ko 33/2003 Legearen 93. artikuluan ezarritako epeak.

			Zortzigarrena.– Balorazio-irizpideei dagokienez, baldintza partikularren agirian kontratua esleitzeko irizpideak zehazten dira, emakida esleitzeko irizpideak zehazten dira, eta automatikoki edo formulak aplikatuz kuantifika daitezkeen irizpideak nahiz balio-iritzien bidez ebalua daitezkeen irizpideak ezartzen dira.

			Horiek horrela, ETSren Kontratazio Batzorde Delegatuak honako hau

			EBAZTEN DUT:

			Lehenengoa.– «Vitoria-Gasteizko eta Bilboko tranbien geltokietan eta Euskal Trenbide Sareko tren-geltokietan publizitate-ustiapenerako trenbide-jabari publikoaren erabilera pribatiboari» buruzko espedientea eta gastua onartzea.

			Bigarrena.– Euskal Herriko Agintaritzaren Aldizkarian eta Euskadiko kontratatzailearen profilean argitaratzeko agintzea.

			Bilbao, 2022ko urriaren 27a.

			Kontratazio Batzordeko presidentea,

			ERNESTO MARTINEZ DE CABREDO ARRIETA.

